Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: 1 Az államháztartásról szóló 1992. évi XXXVIII. törvény.
Paragraph Index: 1638

(2) Az elõmunkálati jog alapján az engedélyes vagy megbízottja — az engedélyezést követõ egy éven belül — a másnak tulajdonában, használatában levõ ingatlanon jogosult kártalanítás ellenében bejárást végezni, olyan jeleket elhelyezni, méréseket, talajvizsgálatokat végezni, amelyek a gázelosztó-vezeték (a továbbiakban: elosztóvezeték) elhelyezéséhez szükségesek. Az elõmunkálati jog alapján végezhetõ munka megkezdésérõl az ingatlan tulajdonosát az elõmunkálati jog jogosultja 15 nappal korábban értesíteni köteles. Az elõmunkálati jog érvényességi ideje kérelemre, egy alkalommal további egy évvel meghosszabbítható. 23/D. § (1) A vezetékjog engedélyezése iránti kérelem bányafelügyelethez történõ benyújtását megelõzõen elõkészítõ eljárást kell lefolytatni. Az elõkészítõ eljárást az engedélyes vagy megbízása alapján a tervezõ folytatja le.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes